8 anys de presó pel vigilant d'un càmping de Blanes per abusar d'una turista menor - El Gerió Digital
Haurà de pagar 5.000 euros d'indemnització a la nena i li imposa 5 anys de llibertat vigilada
Divendres, 19 de maig de 2017 14:30h
ACN, Gemma Tubert / La Selva / Girona
El cas que l'Audiència de Girona ha sentenciat es remunta a l'any 2015. L'acusat, que llavors tenia 49 anys, treballava de vigilant de seguretat al càmping 'La Masia' de Blanes, on la menor passava les vacances amb la família (el pare, la seva segona dona i una germanastra). Com que disposaven d'una caravana, hi anaven alguns caps de setmana i en períodes de vacances quan la nena estava amb el seu pare, d'acord amb el règim de visites establert arran de la separació amb la mare.
Durant el judici, l'acusat va negar els fets però la nena va ratificar els abusos. La víctima va declarar que es tocaven mútuament, que era conscient del que feia però que pensava que si es feia enrere ell s'enfadaria i es trencaria la relació de confiança que tenien. Per tot plegat, la fiscal i l'acusació particular sol·licitaven 12 anys de presó per dos delictes continuats d'abusos sexuals (un a menor de 13 anys, i l'altre a menor de 16 anys perquè els fets van tenir lloc quan tenia entre 12 i 13 anys). A banda d'això, demanaven 10 anys en llibertat vigilada i una indemnització de 5.000 euros per a la menor. La defensa, en canvi, en sol·licitava l'absolució.
Comencen els rodatges del projecte #itutambé a urbanitzacions de la Selva